Vince Borműhely: Egri csillagok 1.
2023-05-16 18:00 - 21:00 (Europe/Budapest) | St. Andrea Wine & Skybar, Budapest Deák Ferenc utca 5. Váci 1. Office Building Rooftop, Budapest, Pest, 1052., Magyarország
Eger csillagai: fókuszban a St. Andrea Szőlőbirtok
Az első, nagysikerű Borműhely alkalmat követően máris megyünk tovább, és ezúttal Eger egyik legkedveltebb borászatát hozzuk el mindazoknak, akik szívesen fejlesztenék velünk boros ismereteiket. A St. Andrea Szőlőbirtok neve nem ismeretlen a fővárosi publikum előtt sem: több mint 20 éve kápráztatnak el bennünket lenyűgöző boraikkal, mára pedig két pesti egység is megkapta a St. Andrea nevet. Éppen ezért, következő Borműhelyünket a St. Andrea Skybarba hirdettük meg.
Mire is lehet majd számítani?
Kötetlen, jó hangulatra, garantáltan borszerető társaságra a főváros egyik legszebb panorámával rendelkező bárjában
A jelenlévők kapnak egy gyorstalpalót az Egri borvidékről, talajáról és két legismertebb házasításáról, a Bikavérről és az Egri Csillagról
Öt kiváló St. Andrea borra
Nyereményjátékra, értékes nyereményekkel

Tervezett borsor:
St Andrea Rozé Cuvé Extra brut 2017
Napbor Egri Csillag 2022
Boldogságos Egri Csillag Grand Superior 2021
Áldás Egri Bikavér Superior 2020
Hangács Egri Bikavér Grand Superior 2018

A Borműhely St. Andrea mesterkurzusának szakmai előadója: Berényi Oszvald, a St. Andrea Skybar étterem menedzsere
Dátum: 2023. május 16. 18:00
Helyszín: St. Andrea Wine & Skybar – Budapest Deák Ferenc utca 5 Váci 1. Office Building Rooftop, 1052
A résztvevőkről fénykép vagy mozgókép készülhet.

Vince Gold Party
2023-05-18 18:00 - 23:00 | Hotel Marriott, Liz and Chain Sky Lounge, Apáczai Csere János u. 4, Budapest, Pest, 1052, Magyarország
TELTHÁZ!
EGY ESTE A VÁROS ARANYLÓ FÉNYEI FELETT!
Csatlakozz a Vince Gold Party koktélfogadásra és az azt megelőző Opera Gin tonic VIP mesterkurzusra és tölts el egy felejthetetlen estét a Liz&Chain Sky Lounge bár panoráma teraszán!
Igényes közönség. Korlátlan bor és fingerfood fogyasztás. Luxus koktélok. Exkluzív helyszín. Jó hangulat. Meglepetés ajándék és élő lounge zene.
Időpont: 2023. május 18. 18:00-23:00
Helyszín: Liz&Chain Sky Bar, Marriott Hotel tetőterasz

Mit tartalmaz a jegy?
🍸Opera gin tonic készítő mesterkurzus
🍾Welcome drink
🍷 Vince által válogatott borok
🍹Koktélfogadás a Mariott Hotel tetején all inclusive fogyasztással
🍢Ínycsiklandó falatkák
📀Élő DJ lounge zene
🎁Meglepetés
Dresscode: arany öltözék vagy kiegészítő

Slow life hétvége a Balatonon
2023-05-19 16:00 - 2023-05-21 10:00 | Villa Chez les Amis, Gesztenyesor u. 23, Balatonszepezd, 8252, Magyarország
TELTHÁZ!
Tölts el felejthetetlen hétvégét barátokkal, barátoknál a slow life jegyében!
Fine dining gasztronómia. Prémium borok. Slow life. Csend. Természet. Igényes társaság és felejthetetlen élmények. Tölts el egy mesés hétvégét egy századvégi, gyönyörűen felújított balatonszepezdi kertes villában, ahol a prémium bor és gasztro programokról a Vince gondoskodik! Vince Klubtagoknak óriási kedvezménnyel!
Hagyd otthon a gyerekeket, kutyát, macskát, a város zaját, a hétköznapi stresszt és mindent, ami zavarhatja a pihenést – a többit pedig bízd ránk. Ezzel a mottóval (is) csábít a balatonszepezdi Villa Chez les Amis, amihez most még mi is hozzáteszünk egy teljes hétvégi boros programot és izgalmas bortúrákkal, felejthetetlen fine-dining gasztro kalandokkal tesszük emlékezetessé a kikapcsolódást. Lássuk a részleteket:
Miről is van szó?
Összefogtunk a balatonszepezdi Villa Chez les Amis-val, és úgy döntöttünk, hogy néhány szerencsés Vince rajongót egy exkluzív hétvégével kényeztetünk az eredeti árhoz képest 35%-kal olcsóbban. Az SVSZ (Stílusos Vidéki Szállodák) védjegy már önmagában is garancia a minőségre, a Balaton lenyűgöző látványa, a felújított romantikus századvégi villa, no és persze a három borvidék metszetében lévő mesés lokáció teszi igazán varázslatossá a kirándulást.

A HÉTVÉGI PROGRAM
Május 19.
Egy közös, természetesen borkóstolóval egybekötött négyfogásos fine-dining borvacsorával kezdjük meg a közös kalandot.
16:00-18:00 között érkezés
19:00-20.30 borvacsora és borkóstoló, a Vince Magazin által válogatott tételek kóstolása

Május 20.
Az édes álom után ismét a hedonizmus oltárán áldozunk: helyi termelői finomságokból álló ízletes és bőséges reggeli után nyakunkba vesszük a vidéket és ellátogatunk (transzfer busszal) a Folly Arborétum és Borászatba, ahol pincelátogatással, arborétumi sétával és dűlőtúrával egybekötött borkóstolón, majd egy különleges Folly arborétumi ebéden veszünk részt. Ezt követően a második állomásra vezet az utunk: a Dobosi Birtokközpont csodálatos teraszán kóstoljuk végig a pincészet legjobb tételeit falatkák kíséretében. A slow life jegyében tartunk egy kis délutáni pihenőt, majd a szállásra visszatérve alámerülünk a fine dining bugyraiba a varázslatos Villa Chez les Amis-ban. Az estet Vince kvízzel zárjuk.
8:30-10:30 reggeli a Villa Chez les Amis-ban
11:00-11:30 látogatás a Folly Arborétumba (transzfer busszal)
12:00-13:00 Folly pincelátogatás és borkóstolás
13:00-15:00 ebéd a Folly Arborétumban
15:30 látogatás a Dobosi Borbirtokra (transzfer busszal)
16:00-17:30 6 tételes borkóstoló a Dobosi Borbirtok teraszán hideg borkorcsolyával
18:00-tól visszaérkezés a szállásra, kötetlen program
19:00-21:00 vacsora Villa Chez les Amis-ban
Vacsora után kvíz játék

Május 21.
Másnap, a bőséges reggelit követően fakultatív módon a környékbeli látnivalókhoz lehet ellátogatni. (Káptalantóti termelői piac, Sümegi vár, Somló hegyi borozók, Salföldi major)
Az ár tartalmazza: 2 fős program (2 éjszaka szállás, 2 nap teljes ellátás, 5 étkezés, transzfer, 2 borkóstoló 2 főre)
